stanford-oval/wikipedia huggingface dataset:
מועצה אזורית הר חברון
חינוך

בשטח שיפוט המועצה האזורית פועלים 45  גני ילדים ממלכתיים וממ"ד, גן חינוך מיוחד אחד, שלושה בתי ספר אזוריים: ממ"ד סוסיא (זוכה פרס חינוך ישראל לשנת הלימודים ה'תשס"ו) ביישוב סוסיא וממ"ד דביר ביישוב עתניאל, ותלמוד תורה אור יאיר השוכן גם הוא ביישוב סוסיא. חוץ מאלו קיים ביישוב סנסנה בית ספר בסגנון אנתרופוסופי.
כמו כן, רבים מילדי המועצה לומדים בבתי הספר ביישובים קריית ארבע ומיתר הסמוכים.
בתחומי המועצה נמצאות שלוש ישיבות תיכוניות:
ישיבת סוסיא
ישיבת עתניאל לצעירים
ישיבת שבי חברון לצעירים ביישוב מעלה חבר.
במעלה חבר קיימת גם ישיבה קטנה לאומית.
בנוסף, פועלות בשטח המועצה ארבע ישיבות גבוהות/הסדר ומכינה קדם צבאית:
ישיבת ההסדר עתניאל
ישיבת רעותא בכרמל (הסדר+גבוהה)
ישיבת הר שלום במצפה אשתמוע.
הישיבה הגבוהה נתיבות דרור ביישוב תלם
המכינה הקדם צבאית יתיר ביישוב בית יתיר.
בשטח המועצה פועלות גם שתי מדרשות לבנות:
"מכון ראשית" מדרשה לבנות בוגרות שירות צבאי או לאומי, נמצאת בלב מושב מעון.
מדרשת נגוהות, המשלבת שירות לאומי עם לימודים תורניים.
ביישוב בית חגי פועל כפר נוער הנותן מענה לבעלי צרכים מיוחדים בגילאי 12–18.
שלטון מוניציפלי במועצה

המועצה האזורית הר חברון מנוהלת על ידי ראש המועצה ומליאת המועצה ולכל יישוב יש ועד מנהל. בבחירות למועצה, הנערכות אחת לחמש שנים, נבחרים ראש המועצה, המליאה, וועדי היישובים. במליאת המועצה ישנה נציגות לכל יישוב כאשר מספר הנציגים משתנה על פי כמות התושבים - כל יישוב שמספר התושבים בו עולה על 500 זכאי לשני נציגים בעוד שיישובים קטנים יותר זכאים רק לנציג אחד.
ראשי המועצה

| מניין | דיוקן | שם | תקופת כהונה | יישוב | הערות |
| --- | --- | --- | --- | --- | --- |
| 1 |  | רון שכנר | 1982-1984 | בית יתיר | כיהן כמנכ"ל מועצת ישע |
| 2 |  | יצחק ערמוני | 1984-1985 | קריית ארבע |  |
| 3 |  | רון שכנר | 1985-1996 | בית יתיר | כיהן כמנכ"ל מועצת ישע |
| 4 |  | אורי זילברמן | 1996-1997 | בית יתיר |  |
| 5 |  | צביקי בר חי | 1997-2013 | סוסיא |  |
| 6 |  | יוחאי דמרי | 2013-2024 | עתניאל | ראש המועצה שכיהן בזמן הארוך ביותר |
| 7 |  | אלירם אזולאי | 2024- | סנסנה |  |
ראו גם

דרומא - שם חבל הארץ בתקופת האימפריה הביזנטית
לקריאה נוספת

דרומא - שורשים, התיישבות ומסלולי טיול בהר חברון, עורך: צביקה פלג, יצא לאור על ידי המועצה האזורית הר חברון, תשס"ח.
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3 4  הנתונים לפי טבלת רשויות מקומיות של למ"ס עבור 
סוף 2022
↑  ביניהם אביגיל, עשהאל ומצפה יאיר
↑  פרופיל מועצה אזורית הר חברון באתר הלמ"ס
↑  מבקר המדינה, היבטים בהתנהלות המועצות האזוריות בשומרון, ראו הערה בעמ' 554
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
| --- | --- |
בקרת זהויות :  NLI: 987007303720605171  VIAF: 148292291   WorldCat (עם VIAF): 148292291
מסטודון (להקה)

ערך זה עוסק בלהקת מטאל אמריקאית. אם התכוונתם למשמעות אחרת, ראו .
| --- | --- |

חברי מסטודון באולפן הקלטות ב-2008.
 לידה:  אטלנטה, ג'ורג'יה
 מקום הקמה:  אטלנטה 
 תקופת הפעילות:  מ-2000
 סוגה:  מטאל אלטרנטיבי, מטאל מתקדם, סלאדג' מטאל, סטונר רוק.
 חברת תקליטים:  Relapse Reprise Roadrunner
 שיתופי פעולה בולטים:  Killer Be Killed,  Deftones, Discordance Axis, Lethargy, Today Is the Day, Gojira, Feist, Legend of the Seagullmen, Neurosis.
 www.mastodonrocks.com
 פרופיל ב-IMDb
 חברים
 טרוי סנדרס בראן דיילור ביל קליהר
 חברים לשעבר
 ברנט הינדס אריק סאנר
 
מסטודון (באנגלית: Mastodon) היא להקת מטאל אמריקאית שהוקמה בתחילת שנות ה-2000 באטלנטה, ג'ורג'יה. הלהקה קרויה על שם החיה הפרה-היסטורית מסטודון.
היסטוריה

הלהקה הוקמה אחרי שהמתופף בראן דיילור, והגיטריסט ביל קליהר עברו מעיירה קטנה בניו-יורק לאטלנטה. בהופעה של להקה בשם "High on Fire", הם פגשו לראשונה את הבסיסט והזמר טרוי סנדרס, והגיטריסט והזמר ברנט הינדס.
ב-2002 הוציאה הלהקה את אלבום הבכורה שלה, "Remission", שקיבל ביקורות טובות על הסאונד הייחודי שלו.
ב-2004 הוציאה הלהקה את אלבומה השני "Leviathan" (לוויתן), אלבום קונספט העוסק ברומן הקלאסי מובי דיק מאת הרמן מלוויל. שלושה מגזיני רוק הכתירו את האלבום כאלבום השנה שלהם: Revolver, !Kerrang ו-Terrorizer.
ב-2006 הוציאה הלהקה את אלבומה השלישי "Blood Mountain", מתוכו היה מועמד השיר "Colony of Birchmen" לפרס גראמי בקטגוריית "הופעת המטאל הטובה ביותר" לשנת 2007.
ב-2009 הוציאה הלהקה את אלבומה הרביעי "Crack the Skye", באלבום הזה הסאונד היה מוקפד יותר והשירים היו מורכבים וניכרות בו השפעות ברורות של רוק מתקדם. את האלבום הפיק ברנדן או'בריאן, שהפיק בין השאר אלבומים של פרל ג'אם, ברוס ספרינגסטין, רייג' אגנסט דה משין, סטון טמפל פיילוטס, אינקובס, אודיוסלייב, ארוסמית' ועוד.
הקטע "הצאר", מתאר את הרצח המפורסם של המיסטיקן הרוסי גרגורי רספוטין אבל חורג מן ההיסטוריה כדי לתאר נרטיב של בריחה, מוות קדושים ומעבר היפר-ריאליסטי ליקום אחר.
התגובות על האלבום היו בעיקר חיוביות כאשר יש המחשיבים את האלבום למגנום אופוס של הלהקה.
ב-2011 הוציאה הלהקה את האלבום "The Hunter". האלבום זכה להצלחה מסרית גדולה בארצות הברית ודורג במקום ה10 ברשימת הBillboard 200. השיר "Curl of the Burl" שוב זיכה את הלהקה במועמדות לפרס הגרמי בבקטגוריית "הופעת המטאל הטובה ביותר" של אותה שנה.
ב-2014 הוציאה הלהקה את האלבום "Once More 'Round the Sun". האלבום זכה להצלחה מסרית גדולה בארצות הברית ודורג במקום ה10 ברשימת הBillboard 200. השיר "High Road" זיכה את הלהקה במועמדות שלישית לפרס גראמי.
ב-2016 הודיעה הלהקה על הוצאת אלבום חדש בשם "Emperor of Sand". האלבום יצא במרץ 2017. בראיונות וסרטונים שפורסמו בחודשים לפני יציאת האלבום, סיפרו חברי הלהקה שהאלבום יעסוק בטרגדיות אישיות שפקדו את חברי הלהקה בשנתיים האחרונות. האלבום היה מועמד לפרס אלבום הרוק של השנה בטקס גראמי, והשיר Sultan's Curse זיכה את הלהקה בזכייה הראשונה שלהם בפרס גראמי עבור מופע המטאל של השנה.
ב-20 בפברואר 2019 הגיעה להופעה אחת בישראל אשר התקיימה באקספו תל אביב (גני התערוכה). את הלהקה חיממו קין והבל 90210.
ב-7 במרץ 2025 עזב ברנט הינדס את הלהקה.
סגנון מוזיקלי

סגנון הלהקה מגוון ולא שגרתי, מורכב מאלמנטים שונים של סלאדג' מטאל, מטאל אלטרנטיבי, פרוגרסיב מטאל, רוק מתקדם, סטונר רוק, מטאל אוונגרדי, גרוב מטאל, פאנק (Punk) ואפילו ג'אז (בסגנון התיפוף).
חברי ההרכב הנוכחי

טרוי סנדרס - שירה, גיטרה בס, קלידים (2000-הווה)
בראן דיילור - תופים, שירה (2000-הווה)
ביל קליהר - גיטרה, קולות (2000-הווה)
חברי ההרכב הנוכחי > חברים לשעבר

אריק סאנר - שירה (2000)
ברנט הינדס - שירה, גיטרה (2000-2025)
חברי ההרכב הנוכחי > חברי ההרכב בסיבובי הופעות

דרק מיטשקה - קלידים (2011)
דיסקוגרפיה > אלבומי אולפן

Remission‏ (2002)
Leviathan‏ (2004)
Blood Mountain‏ (2006)
Crack the Skye‏ (2009)
The Hunter ‏(2011)
Once More 'Round the Sun‏ (2014)
Emperor of Sand‏ (2017)
Hushed and Grim‏ (2021)
דיסקוגרפיה > אלבומי הופעה

Live at the Aragon‏ (2011)
Live at Brixton‏ (2013)
הערות שוליים

↑  Graham Hartmann, "NO. 17: Mastodon, ‘Remission’ – Best Debut Metal Albums". Loudwire.com. June 6, 2013
↑  "Mastodon:Crack the Skye (2009): Reviews". Metacritic. CNET Networks, Inc. Retrieved 2009-04-07.
↑  אורי ברייטמן, Mastodon - Crack The Skye. Mitkadem.co.il. ‏4 באפריל 2009
| --- | --- |
בקרת זהויות :  NLI: 987007408412205171  BnF: cb151224559 (data)  GND: 10331805-7  ISNI: 0000 0001 1520 1954  LCCN: no2005022459  MusicBrainz: bc5e2ad6-0a4a-4d90-b911-e9a7e6861727  NKC: xx0115318  VIAF: 138802356   WorldCat (עם VIAF): 138802356 
הגיטריסט וזמר הלהקה ברנט הינדס מנגן בגיטרת 12 מיתרים בהופעה, ב-2009.
הבסיסט וזמר הלהקה טרוי סנדרס בהופעה, ב-2012.
המתופף וזמר הלהקה, בראן דיילור, במהלך הופעה ב-2012.
גיטריסט הלהקה ביל קליהר, ב-2022
יפתח קליין

| --- | --- |

 לידה:  28 בספטמבר 1972 (בן 52) תל אביב-יפו, ישראל 
 מדינה:  ישראל 
 בן או בת זוג:  שירי ארצי 
 מספר צאצאים:  3
 פרופיל ב-IMDb
 
יפתח קליין (במרכז), בסרט "השוטר"
יפתח קליין (נולד ב-28 בספטמבר 1972) הוא שחקן קולנוע, טלוויזיה ותיאטרון ישראלי.
ביוגרפיה

קליין נולד בתל אביב וגדל במושב בצרה. בשנת 1993, עם סיום שירותו הצבאי הקרבי, נרשם ללימודי משחק בסטודיו למשחק ניסן נתיב. במהלך לימודיו הופיע קליין בהצגה "הביצה", במסגרת פסטיבל "פודיום" במוסקבה שברוסיה.
קריירה

עם סיום לימודיו המשיך את דרכו בתיאטרון בהצגות "משחקים בחצר האחורית" בתיאטרון חיפה ו"הורדוס", "ליזיסטרטה", "ילדים רעים", "פרק ב'", "ביבר הזכוכית", "אחורי הקלעים", "מותו של סוכן", "שמנה" ו"הכתובה" בתיאטרון הקאמרי.
בשנת 1998 זכה לחשיפה בעולם הטלוויזיה, כשכיכב בסדרת הדרמה המצליחה של אורי ובני ברבש, "טירונות", אשר שודרה במשך שלוש עונות בשידורי "רשת" בערוץ 2. במקביל ולאחר ירידת הסדרה, השתתף קליין ב"החצר" (2003) ב"ערוץ התכלת", ״משחק החיים״ בHOT, "משפחה וחצי" בטלוויזיה החינוכית, "המכון" ב"רשת" של ערוץ 2, "טייק אוואי", "הקמצן" בערוץ הילדים ו"חברות הכי טובות" (2006) ב"הוט 3". בנוסף, הנחה את "טלסינמה" בטלוויזיה החינוכית, והשתתף בסרט "קאמבק" של קבוצת באבון.
בשנת 2005 השתתף בסרט הטלוויזיה "עכשיו או לעולם לא".
בשנת 2007 השתתף בסרטה של איילת מנחמי, "נודל", בסרטו של ארנון צדוק, "רק כלבים רצים חופשי", בסדרה "האקס המיתולוגי" ב"קשת" של ערוץ 2, ובסרט "החברה של אמיל".
בשנת 2008 עלו שלוש סדרות בהשתתפותו: "רביעיית רן" בערוץ yes stars ישראלי, "עד החתונה" ב"רשת" ו"על קצות האצבעות" בשידורי "קשת".
בשנת 2010 עלתה סדרת הדרמה "בלו נטלי" בערוץ Yes Drama HD, בה גילם קליין את יוני.
בשנת 2011 הופיע בתפקיד הראשי בסרט הקולנוע "השוטר".
בשנת 2012 הופיע בסרט "למלא את החלל". במהלך אותה שנה הוקרנה ב-HOT3 הסדרה "אמא ואבאז", בה השתתף קליין בתפקיד ראשי לצד יהודה לוי ומיה דגן. במקביל באותה השנה גם שיחק בסרט "מלח ים", בבימויו של איתי לב.
בשנת 2015 התמנה לתפקיד המנהל האמנותי של תיאטרון מ.ר.א.ה בקריית שמונה, ושיחק בסדרה "ג'וני ואבירי הגליל".
באוקטובר 2016 שיחק בתפקיד הראשי בפסטיבל עכו הבינלאומי לתיאטרון אחר במחזה "ערב שקופיות", אותו גם כתב וביים. המחזה ממשיך לעלות ברחבי הארץ גם בימינו.
בשנת 2018 גילם את דמותו של עוזר ראש אמ"ן למבצעים אהוד ברק בסרט "שבעה ימים באנטבה", המבוסס על אירועי מבצע אנטבה. באותה שנה יצא לאקרנים סרטו של מייק בורשטיין "אזימוט", והסרט "המועדון לספרות יפה של הגברת ינקלובה", שבשניהם הופיע בתפקיד ראשי.בנוסף שיחק בעונה השנייה של סדרת המתח כפולים לצד נטע ריסקין ומיקי לאון, ובתפקיד אלון בסדרת הנעורים ששודרה בטלוויזיה החינוכית "האוצר שלנו"
בשנת 2019 שיחק בתפקיד ראשי בסרט "מראות שבורות". באותה שנה שיחק גם בסרט "אהבה בשלייקס" לצידם של יהודה ברקן וניצה שאול, בסדרה "כפולים" בתפקיד ראשי וגם בעונתה השלישית של הסדרה "השוטר הטוב" בתפקיד גדי יסעור, פאנסקסואל שנשוי לשרון.
בשנים 2020–2021 שיחק בסדרה "אחד על אחד" בערוץ כאן 11.
בשנת 2022 שיחק את תפקיד השוטר עמי בסדרה "ילדים ביער". בנוסף השתתף בהפקות של כאן 11 כמנחה של התוכנית "המייקרים" ובכאן חינוכית בתפקיד בסדרות "הבאר" ו"המתחם ה-25"
בשנת 2023 שיחק בסדרה קורדרוי. בנוסף שיחק בעונה השנייה של סדרת הפשע "השוטרים" ששודרה בקשת 12.
חיים אישיים

קליין נשוי לתסריטאית שירי ארצי. ב-2017 נפרדו לשנה וחצי וחזרו לחיים משותפים ולהם שלושה ילדים.
ב-20 בפברואר 2025 התראיין ואמר שבעבר תמך בהסכמי אוסלו והיה פעיל שלום עם הפלסטינים ולאחר טבח שבעה באוקטובר ואירועי מלחמת חרבות ברזל החל לתמוך בטרנספר לתושבי רצועת עזה בשל שנאתם ליהודים. בראיון קליין הביע זעם על אנשי הימין שמכפישים את משפחות החטופים.
פרסים

1996 מלגת קרן שרת בשנת סיום לימודיו
2004 פרס הראשון בפסטיבל "תיאטרונטו" על הצגת היחיד שלו, "בצהרי היום"
הערות שוליים

↑  יפתח קליין, באתר אישים
↑  אורית מרלין-רוזנצוייג, שירי ארצי ויפתח קליין: "גם כשנפרדנו, לא היה לנו ספק באהבה שלנו", באתר ynet, 16 בינואר 2023
↑  שגיא בן נון‏, "האמנתי באוסלו, אבל היום אני לא רוצה לראות פלסטינים יותר בחיים", באתר וואלה, 20 בפברואר 2025
| --- | --- |
בקרת זהויות :  NLI: 987007308980805171  BIBSYS: 14034900  BnF: cb16684376q (data)  GND: 1047879883  ISNI: 0000 0004 0971 4544  LCCN: no2013104564  NKC: xx0177597  NLK: KAC2020P6020  SUDOC: 16872216X  VIAF: 303768593   WorldCat (עם VIAF): 303768593
צ'ארלי קרסוול

צ'ארלי ריצ'רד קרסוול (באנגלית: Charlie Richard Cresswell; נולד ב-17 באוגוסט 2002) הוא כדורגלן אנגלי המשחק בעמדת הבלם בטולוז מליג 1.
קריירת מועדונים > לידס יונייטד

קרסוול נולד בפרסטון וגדל ביורק. הוא החל את קריירת הכדורגל שלו בלידס יונייטד ב-2013, וזכה במלגה לשנתיים באקדמיית הצעירים של הקבוצה ב-2018. ביוני 2019 נכלל ברשימת 11 השחקנים מתחת לגיל 18 המצטיינים של ה-LFE ‏(League Football Education) בזכות הישגיו בלימודים ועל מגרש הכדורגל ובספטמבר אותה שנה חתם על חוזה מקצועני ראשון במועדון.
קרסוול ערך את הופעת הבכורה שלו בקבוצה הבוגרת של לידס יונייטד ב-16 בספטמבר 2020, במסגרת גביע הפוטבול ליג, במשחק מול הול סיטי, שהסתיים בהפסד לאחר בעיטות הכרעה. ב-19 בנובמבר האריך את חוזהו בקבוצה עד קיץ 2023. הוא שימש כקפטן קבוצת המילואים, זכה עמה באליפות ליגת המילואים בשנת 2021 והיה מועמד לשחקן המצטיין של העונה לצד חברו לקבוצה, סאם גרינווד. ב-25 בספטמבר 2021 ערך את הופעת הבכורה שלו בפרמייר ליג כשפתח בהרכב במשחק ההפסד 1–2 לווסטהאם יונייטד באלנד רואד. ביולי 2023 האריך קרסוול את חוזהו בלידס בארבע שנים נוספות.
קריירת מועדונים > לידס יונייטד > השאלה למילוול

ב-4 ביולי 2022 הושאל קרסוול לעונה אחת למילוול מהצ'מפיונשיפ. במשחק הבכורה שלו מול סטוק סיטי ב-30 ביולי הבקיע גם את צמד שערי הבכורה שלו בקריירה, שהסתיים בניצחון קבוצתו בתוצאה 0–2.
קריירת מועדונים > טולוז

ב-8 ביולי 2024 חתם בטולוז מליג 1. ב-18 באוגוסט ערך בכורה ב-0-0 מול נאנט. ב-15 בינואר 2025 כבש שער בכורה ובישל שער נוסף בניצחון 1–2 על סטאד לאוואל במסגרת הגביע הצרפתי. ב-9 בפברואר כבש שער בכורה בליגה בתיקו 2-2 מול אוקזר.
קריירה בינלאומית

ב-2 באוקטובר 2020 זומן קרסוול לנבחרת אנגליה עד גיל 19, וב-8 באוקטובר ערך את הבכורה שלו במשחק הידידות מול נבחרתה המקבילה של סקוטלנד. הוא כבש את אחד השערים במהלך המחצית הראשונה ולהפסקה ירדו הקבוצות ביתרון 1–3 לטובת האנגלים, אך המשחק הופסק לפני פתיחת המחצית השנייה לאחר שאחד מאנשי צוות האימון נמצא חיובי לנגיף הקורונה.
ב-27 באוגוסט 2021 זומן לנבחרת אנגליה עד גיל 21, וב-11 בנובמבר ערך את הבכורה שלו כמחליף בניצחון 1–3 על צ'כיה.
ב-14 ביוני 2023 נכלל בסגל הנבחרת לאליפות אירופה בכדורגל עד גיל 21. הוא פתח במשחק מול גרמניה ב-28 ביוני שהסתיים בניצחון 0–2. בסיום הטורניר זכתה אנגליה בתואר אלופת אירופה.
חיים אישיים

צ'ארלי קרסוול הוא בנו של כדורגלן העבר ריצ'רד קרסוול, אשר שיחק עבור לידס יונייטד בתחילת שנות ה-2000 ולאחר פרישתו עמד בראש צוות האימון של אקדמיית הצעירים של המועדון בשנים 2018–2019.
סטטיסטיקות קריירה > מועדונים

מעודכן ל-7 במרץ 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| לידס יונייטד | 2020/2021 | פרמייר ליג | 0 | 0 | 0 | 0 | 1 | 0 | — | — | 1 | 0 |
| לידס יונייטד | 2021/2022 | פרמייר ליג | 5 | 0 | 0 | 0 | 1 | 0 | — | — | 6 | 0 |
| לידס יונייטד | 2022/2023 | פרמייר ליג | 0 | 0 | 0 | 0 | 0 | 0 | — | — | 0 | 0 |
| לידס יונייטד | 2023/2024 | פוטבול ליג צ'מפיונשיפ | 5 | 0 | 0 | 0 | 2 | 0 | 0 | 0 | 7 | 0 |
| סה"כ | סה"כ | סה"כ | 10 | 0 | 0 | 0 | 4 | 0 | 0 | 0 | 14 | 0 |
| מילוול (השאלה) | 2022/2023 | פוטבול ליג צ'מפיונשיפ | 28 | 4 | 1 | 0 | 1 | 0 | — | — | 30 | 4 |
| טולוז | 2024/2025 | ליג 1 | 23 | 2 | 2 | 1 | — | — | — | — | 25 | 3 |
| סה"כ בקריירה | סה"כ בקריירה | סה"כ בקריירה | 61 | 6 | 2 | 1 | 5 | 0 | 0 | 0 | 68 | 7 |
הערות שוליים

1 2 3  Charlie Cresswell, Worldfootball
↑  Charlie Cresswell, Transfermarkt
↑  Martin Jarred, Leeds United's Charlie Cresswell, son of York star Richard, could get PL debut, York Press, 24 September 2021
↑  Academy: 2018 scholars sign up, Leeds United, 20 April 2018
↑  The 11 – June 2019 (In Depth), LFE, 10 June 2019
↑  Joe Mewis, Highly-rated Leeds United academy duo sign first professional deals with the club, Leeds Live, 24 September 2019
↑  Hull beat Leeds in penalty shootout, BBC Sport. 16 September 2020
↑  Charlie Cresswell pens new contract, Leeds United, 19 November 2020
↑  Charlie Cresswell and Sam Greenwood up for PL2 Player of the Year award, Leeds United, 26 May 2021
↑  Charlie Cresswell: Leeds United defender signs new four-year deal, BBC Sport, 1 August 20231 August 2023
↑  Cresswell brace helps Rowett's Millwall beat Stoke, BBC Sport, 30 July 2022
↑  [Leeds defender Cresswell joins Toulouse https://www.bbc.com/sport/football/articles/c2v0x9e3ng1o], BBC Sport, 8 July 2024
↑  Charlie Cresswell, Transfermarkt
↑  Auxerre vs. Toulouse  2 - 2, Soccerway, 9 February 2025
↑  Leeds United trio selected for England under-19s squad amidst raft of international calls, Yorkshire Evening Post, 2 October 2020
↑    Mike McGrath, ‏England Under-19s have friendly against Scotland cancelled during match after member of coaching staff received Covid-19 results, The Telegraph, 8 October 2020
↑  Carsley names first MU21s squad, England Football.com, 27 August 2021
↑  England U21 3–1 Czech Republic U21, BBC Sport, 11 November 2021
↑  Ben Hart, Report: England MU21s 2-0 Germany, England Football.com, 28 June 2023
↑  England win U21 EURO title after 1-0 win over Spain, England Football.com. 9 July 2023
↑  Joe Mewis, Richard Cresswell to leave his role as head of academy coaching at Leeds United, LeedsLive, 7 August 2019
טרי גודקיינד

| --- | --- |
גודקיינד, 2003
גודקיינד, 2003
 לידה:  11 בינואר 1948 אומהה, נברסקה, ארצות הברית
 פטירה:  17 בספטמבר 2020 (בגיל 72) בולדר סיטי, ארצות הברית 
 שם לידה:  Terry Lee Goodkind 
 מדינה:  ארצות הברית 
 מקום לימודים:  תיכון אומהה בנסון, Omaha Central High School 
 שפות היצירה:  אנגלית 
 סוגה:  פנטזיה 
 זרם ספרותי:  אובייקטיביזם 
 יצירות בולטות:  חרב האמת 
 תקופת הפעילות:  1994–2020 (כ־26 שנים) 
 הושפע מ:  איין ראנד 
 http://www.terrygoodkind.com
 
טרי גודקיינד (באנגלית: Terry Goodkind;‏ 11 בינואר 1948 – 17 בספטמבר 2020) היה סופר אמריקאי. ידוע בעיקר כמחברה של סדרת הפנטזיה רבת-המכר "חרב האמת", אשר מכרה מעל 25 מיליון עותקים ותורגמה ל-20 שפות.
קורות חיים

גודקיינד גדל באומהה, נברסקה, שם למד אמנות והוראת כתבי הקודש הקתוליים.
גודקיינד גילה בשלב מוקדם בחייו שהוא סובל מדיסלקסיה, מה שגרם לתסכול מתמשך בעת לימודיו בתיכון. מאוחר יותר נשר מהקולג' ועבד כנגר, בונה כינורות, ומשחזר עתיקות ואוצרות אומנות נדירים.
לפני תחילת הקריירה שלו כסופר נודע גודקיינד בציורי הטבע והים הריאליסטיים שלו.
ב-1993 החל גודקיינד בכתיבת ספרו הראשון, "חוק הקוסמים הראשון", בזמן הקמת בית עם אשתו ג'רי באי מאונט דזרט על חופי מיין. פרסומו של הספר שנה לאחר מכן סימן את תחילתה של קריירת הכתיבה שלו. בנוסף לבית במיין, בנו גודקיינד ואשתו בית נוסף במדבר הדרום-מזרחי, שם הוא בילה את רוב זמנו.
קריירה

ספרו הראשון של גודקיינד, חוק הקוסמים הראשון, נמכר ב-1994 במכירה פומבית להוצאות ספרים בעבור פי שישה מכל ספר ראשון שנכתב לסדרת פנטזיה אי-פעם. עם מהדורה ראשונה של שישים אלף עותקים (כאשר הממוצע נע בין 3,000 - 5,000 עותקים), הספר נהיה רב-מכר עולמי.
לאחר מכן פרסם גודקיינד עוד עשרה ספרים בסדרה וסיפור קצר אחד, בהצלחה מסחרית גדולה. כל ספריו, מלבד "אבן הדמעות" ו"חוק הקוסמים הראשון", הופיעו ברשימת רבי המכר של הניו יורק טיימס.
השפעות

גודקיינד הושפע מאוד מספריה של איין ראנד והוא היה תומך נלהב של עבודותיה ושל פילוסופיית האובייקטיביזם. אף על פי שהוא הכיר בכך שהוא כותב בז'אנר הפנטזיה, הוא החשיב את ספריו ככאלה שעוסקים ביותר מפנטזיה רגילה בזכות התמקדותם בנושאים פילוסופיים ואנושיים.
נושאים

סדרת חרב האמת נחשבת לסדרת פנטזיה על ידי הקוראים והמבקרים. הפרסים שהיא הייתה מועמדת אליהם, או זכתה בהם, כולם קשורים לפנטזיה, ומכיוון שהסדרה כוללת את כל האלמנטים הבסיסיים דוגמת דרקונים, קסמים, טכנולוגיה של ימי הביניים וארצות בדיוניות, היא נמכרת כסדרת פנטזיה.
למרות שרבים תופסים אותו כסופר פנטסיה, גודקיינד החשיב את עצמו יותר ככותב רומנים. אמונתו הייתה ששימוש בז'אנר הפנטזיה מאפשר לו לספר את סיפוריו טוב יותר ולהעביר בצורה טובה יותר את הנושאים האנושיים והרגשות אותם הוא רוצה לחלוק עם הקורא. ללא קשר לז'אנר שבו הוא כתב את ספריו, גודקיינד הצהיר כי מטרתו העיקרית היא לעורר השראה.
מספריו > סדרת חרב האמת

1994 Wizard's First Rule, חוק הקוסמים הראשון, תורגם לעברית
1995 Stone of Tears, אבן הדמעות, תורגם לעברית
1996 Blood of the Fold דם העדה, תורגם לעברית
1997 Temple of the Winds מקדש הרוחות, תורגם לעברית
1999 Soul of the Fire נשמת האש, תורגם לעברית
2000 Faith of the Fallen אמונת הנופלים
2002 The Pillars of Creation
2003 Naked Empire
2005 Chainfire
2006 Phantom
2007 Confessor
בנוסף, כתב גודקיינד סיפור קצר בשם Debt of Bones לאנתולוגיה "אגדות", שנערכה על ידי רוברט סילברברג. הסיפור מתרחש בעולם של "חרב האמת" ומתרחש כמה עשורים לפני האירועים בסדרה העיקרית. ב-2002, הסיפור פורסם בפני עצמו. ב-13 בנובמבר 2007 פורסם האחרון בסדרת הספרים, Confessor. ביוני 2008 חתם גודקיינד על חוזה עם הוצאת הספרים Penguin Books לשלושה ספרים נוספים.
מדיה אחרת

באוגוסט 2006 הוכרז שסדרת חרב האמת תופק כסדרת טלוויזיה על ידי סם ריימי, הבמאי של סרט הקולנוע ספיידרמן. הצילומים החלו במאי 2008, וב-1 בנובמבר 2008 עלה לשידור פרק הפיילוט לסדרה, הנקראת בשם "אגדת המחפש". הוצע כי שמה ייקרא על שם הספר הראשון, "חוק הקוסמים הראשון", אולם השם שונה כדי להתאים יותר לרוח הסדרה כולה.
ביקורת

לצד הצלחתו במכירות, טרי גודקיינד ספג ביקורת שלילית מאוד הן על כתיבתו והן על יחסו שהפגין בראיונות. הכתיבה זכתה לביקורת שלילית בשל עלילה לא עקבית ולא הגיונית, דמויות שטחיות וסטראוטיפיות ואף סקסיזם וקיטשיות. נטען כי רעיונות רבים המופיעים בספריו של גודקיינד מהווים גנבה ספרותית מסדרות פנטזיה אחרות, בעיקר מחזור כישור הזמן. בראיונות טען גודקייד שהוא אינו סופר פנטזיה, מכיוון שספריו עוסקים ביחסים בני אנשים ולא בעולם הפנטסטי. הוא גם כינה את ספרות הפנטזיה "ז'אנר ריק ועייף". טענה זו זכתה לביקורת רבה ברשת. קידום האובייקטיביזם של איין ראנד בספריו אף הוא זכה לביקורת שלילית.
ב-2018 זכה לביקורת חריפה ברשתות החברתיות, לאחר שלעג לעיצוב של אחד מספריו והעליב בפומבי את המעצב. הסופר התנצל על התקרית לאחר מכן.
מועמדויות לפרסים

1995 - איקרוס, פרס הפנטזיה הבריטי (מועמדות)
1995 - חוק הקוסמים הראשון, פרס לוקוס, ספר הביכורים הטוב ביותר (מקום שביעי)
1996 - אבן הדמעות, פרס לוקאס, רומן הפנטזיה הטוב ביותר (מקום חמש-עשרה)
1996 - אבן הדמעות, פרס ספר השנה של מועדון ספרי המדע הבדיוני (מועמדות)
1997 - דם העדה, פרס לוקוס, ספר הפנטזיה הטוב ביותר (מקום שמונה-עשרה)
1999 - פרס לוקוס, סופר הפנטזיה/מדע בדיוני הטוב ביותר של שנות ה-90 (מקום 49)
2004 - פרס פרומתאוס - האימפריה העירומה (מקום רביעי)
2006 - פרס פרומתאוס - שרשרתאש (מקום ראשון)
הערות שוליים

1 2  Lynn Andriani,‏ Terry Goodkind Moves to Putnam for Three-Book Deal, באתר Sword-Of-Truth.com (מועתק מ Publishers Weekly), ‏26 ביוני 2008
↑  USA Today, Author Terry Goodkind, August 4th 2003
↑  ניר תל-אור, סם ריימי יפיק מיני-סדרה על-פי 'חוק הקוסמים הראשון', באתר Israeli Science Fiction & Fantasy,‏ 27 ביולי 2006
↑  Terry Goodkind in the Modern Age , אתר goodkindsucks
↑  Underground Reading: Wizard's First Rule by Terry Goodkind, אתר pornokitsch
↑  Did Sword of truth Rip off WoT ??, אתר theoryland
↑  Goodkind the Plagiarist , אתר goodkindsucks
↑  Why Is Terry Goodkind Controversial?, אתר יו-טיוב
↑  Inside the List, אתר nytimes
↑  Ayn Rand/Philosophy/Goodkind/Sword of Truth - and How ABSURD I Now Realize, אתר dragonmount
↑  Terry Goodkind Criticised For Mocking Cover Art Of Latest Book, אתר the-arcade
↑  Terry Goodkind apologises after insulting cover of his own book, אתר theguardian
| --- | --- |
בקרת זהויות :  NLI: 987007300585705171  PLWABN: 9810548645705606  BIBSYS: 98073349  BNE: XX1545954  BnF: cb133419777 (data)  CiNii: DA12155241  GND: 124449360  ISNI: 0000 0001 1877 3739  LCCN: n94048321  MusicBrainz: 1b7e299f-a584-4cc5-b705-ffa2b0845aaa  NDL: 00851652  NKC: xx0010778  NLA: 35352905  NLG: 182899  NTA: 142296619  SELIBR: 342848  SUDOC: 074486470  Trove: 922556  VIAF: 67399498   WorldCat (עם VIAF): 67399498